Forsætisráðherra Hollands í Srebrenica
Wim Kok, forsætisráðherra Hollands, hét því í dag að Hollendingar myndu taka þátt í endurbyggingu borgarinnar Srebrenica, í austurhluta Bosníu, en hollesk yfirvöld vonast til þess að geta með því bætt fyrir það að hollenskum friðargæsluliðum tókst ekki að koma í veg fyrir fjöldamorð á 8.000 karlmönnum í bænum árið 1995. Kok er nú í heimsókn í Srebrenica þar sem hann lýsti í dag hryggð sinni yfir því að hollenskir friðargæsluliðar, sem sáu um friðargæslu í borginni, skyldu ekki geta bjargað lífi mannanna. "Þetta var svört síða í sameiginlegri sögu okkar, því alþjóðasamélaginu mistókst að gera það sem það átti að gera," sagði hann. "Hollandi mistókst, sem hluta af alþjóðasamfélaginu, að tryggja öryggi fólks sem taldi sig öruggt." Ríkisstjórn Koks sagði af sér í apríl eftir að hún var harðlega gagnrýnd í skýrslu um atburðina í Srebrenica. Kok hefur hins vegar vísað því á bug að Hollendingar hafi borið ábyrgð á blóðbaðinu og sagt að þeir beri einungis að hluta til pólitíska ábyrgð á þeim aðstæðum sem mynduðust á svæðinu. 200.000 manns létu lífið í Bosníustríðinu en það stóð í tæp fjögur ár.
Wim Kok, forsætisráðherra Hollands, hét því í dag að Hollendingar myndu taka þátt í endurbyggingu borgarinnar Srebrenica.
Hollesk yfirvöld vonast til þess að geta með því bætt fyrir það að hollenskum friðargæsluliðum tókst ekki að koma í veg fyrir fjöldamorð á 8.000 karlmönnum í bænum árið 1995.
Ríkisstjórn Koks sagði af sér í apríl eftir að hún var harðlega gagnrýnd um atburðina í Srebrenica.